เหยียบหนามวันที่ 26 สิงหาคม ปลายหนามหาย ไปหาให้ยาแก้อักเสบมากิน บอกรอให้เป็นหนองก่อนค่อยมาใหม่ พอวันที่22กันยา เป็นหนองเลยไปอนามัย กีดแผลให้แต่ไม่เจออะไร ล้างแผลยัดผ้าก็อตทุกวัน แต่ยังมีหนองติดมากับผ้าก็อตที่ยัดตลอด ล้างจนเนื้อเต็มไม่ได้ยัดผ้าก็อต รอแค่ให้แผลแห้งก็จะหาย แต่สุดท้ายก็มีหนองออกมาอิกร้อบ ล้างแผลดูว่าหนองจะหายไหม สรุปไม่หาย วันนี้ วันที่11พ.ย. ได้กรีดใหม่ บอกว่าเจอ แต่สีขาวเหมือนกางปลาเล็กๆ เป็นไปได้ไหมหนามปลายสีดำอยู่กับหนองนาน 2เดือนครึ่ง จะเปลี่ยนเป็นสีขาว แล้วร้อบ2ที่ผ่าเจอแต่เล็กๆมาก จะมีสิทธิ์หายไหมคะ
สวัสดีค่ะ จากที่กล่าวมาน่าจะเป็นฝีหนองที่เกิดจากการถูกของแหลมทิ่มฝีเป็นการอักเสบและติดเชื้อแบคทีเรียบริเวณผิวหนัง ทำให้มีลักษณะอาการปวด บวม แดง ร้อน และมีหนองคั่งอยู่ข้างใน หากมีหนองมาก รักษาด้วยยาฆ่าเชื้อแล้วไม่ดีขึ้น มีความจำเป็นต้องกรีดระบายหนองออกซึ่งหากเป็นเรื้อรัง กินยาหรือทำแผลต่อเนื่องแล้วไม่ดีขึ้น การมีสิ่งแปลกปลอมที่ค้างข้างในอาจเป็นสาเหตุได้ และหากได้เอาออกแล้ว และทำแผลต่อเนื่อง อาการก็น่าจะดีขึ้นได้ตามลำดับ แนะนำการทำแผลต่อเนื่อง สังเกตอาการ ถ้ายังเจ็บปวด บวม เยอะ มีหนองไหลอยู่ ก็ควรกลับไปพบแพทย์เพื่อประเมินซ้ำอีกครั้ง